Ministru kabineta noteikumu projekta „Grozījums Ministru kabineta 2005.gada 29.novembra noteikumos Nr.914 „Iekšlietu ministrijas padotībā esošo iestāžu darbinieku ar speciālajām dienesta pakāpēm nelaimes gadījumu darbā izmeklēšanas un uzskaites kārtība”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 7.septembra rīkojuma Nr.436 ”Par Veselības norēķinu centra un Veselības ekonomikas centra reorganizāciju” 1., 3. un 5.punkts  Darba aizsardzības likuma 13.panta pirmā daļa |
| 2. | Pašreizējā situācija un problēmas | Ministru kabineta 2005.gada 29.novembra noteikumi Nr.914 „Iekšlietu ministrijas padotībā esošo iestāžu darbinieku ar speciālajām dienesta pakāpēm nelaimes gadījumu darbā izmeklēšanas un uzskaites kārtība” (turpmāk – noteikumi Nr.914) nosaka kārtību, kādā tiek izmeklēti un uzskaitīti nelaimes gadījumi darbā (turpmāk — nelaimes gadījums), kas notikuši ar Iekšlietu ministrijas padotībā esošo iestāžu darbiniekiem ar speciālajām dienesta pakāpēm. Noteikumu Nr.914 40.punkts nosaka, ka pēc Veselības norēķinu centra pieprasījuma Iekšlietu ministrija elektroniski nosūta tam aktu par nelaimes gadījumu darbā vai atzinumu par nelaimes gadījumu darbā. Saskaņā ar Ministru kabineta 2011.gada 7.septembra rīkojuma Nr.436 ”Par Veselības norēķinu centra un Veselības ekonomikas centra reorganizāciju” (turpmāk – rīkojums Nr.436) 1. un 3.punktu tika reorganizētas iestādes - Veselības ekonomikas centrs un Veselības norēķinu centrs, tās apvienojot un ar 2011.gada 1.novembri izveidota jauna veselības ministra pakļautībā esoša iestāde – Nacionālais veselības dienests.  Rīkojuma Nr.436 3.2.apakšpunkts nosaka, ka dienesta funkcija ir tajā skaitā uzraudzīt dienesta administrēšanā nodoto valsts budžeta līdzekļu izlietojumu ārstniecības iestādēs un aptiekās. Līdz ar to ar 2011.gada 1.novembri noteikumos Nr.914 centram noteiktās darbības veic Nacionālais veselības dienests, kas ir Veselības norēķinu centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs jautājumā par administrēšanā nodoto valsts budžeta līdzekļu izlietojumu ārstniecības iestādēs un aptiekās.  Sakarā ar minēto nepieciešams veikt tehnisku grozījumu, lai aizstātu noteikumu Nr.914 40.punktā iestādes nosaukumu - Veselības norēķinu centru ar Nacionālo veselības dienestu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta noteikumu projekta „Grozījums Ministru kabineta 2005.gada 29.novembra noteikumos Nr.914 „Iekšlietu ministrijas padotībā esošo iestāžu darbinieku ar speciālajām dienesta pakāpēm nelaimes gadījumu darbā izmeklēšanas un uzskaites kārtība”” mērķis un būtība ir veikt tehnisku grozījumu, lai aizstātu noteikumu Nr.914 tekstā (40.punktā) iestādes nosaukumu - Veselības norēķinu centru ar Nacionālo veselības dienestu.  Noteikumu projekts atrisinās anotācijas I. sadaļas 2.punktā minēto problēmu |
| 5. | Projekta izstrādē iesaistītās institūcijas | Veselības ministrija |
| 6. | Iemesli, kādēļ netika nodrošināta sabiedrības līdzdalība | Noteikumu projekts paredz veikt tehnisku grozījumu noteikumos Nr.914, aizstājot tekstā iestādes nosaukumu - Veselības norēķinu centru ar Nacionālo veselības dienestu. Noteikumu projekts neskar sabiedrību, jo izriet no rīkojuma Nr.436. kas noteica, ka Nacionālais veselības dienests ir Veselības norēķinu centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs jautājumā par administrēšanā nodoto valsts budžeta līdzekļu izlietojumu ārstniecības iestādēs un aptiekās. |
| 7. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests, Iekšlietu ministrija |
| 2. | Projekta izpildes ietekme uz pārvaldes funkcijām | Projekts šo jautājumu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jautājumu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jautājumu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jautājumu neskar |
| 6. | Cita informācija | Nav |

Anotācijas II, III, IV, V un VI sadaļa – projekts šo jomu neskar.

Veselības ministre I. Circene

28.01.2013. 14:44

546

I.Brūvere, 67876061,

Ieva.Bruvere@vm.gov.lv